OpenLLM-France/wikimedia huggingface dataset:
# Kyösti Lehtonen

Kyösti Lehtonen (Jämsä, 13 de març de 1931 - Hèlsinki, 15 de novembre de 1987) fou un lluitador finlandès, especialista en lluita grecoromana, que va competir durant les dècades de 1950 i 1960.
El 1956 va prendre part en els Jocs Olímpics de Melbourne, on guanyà la medalla d'or en la competició del pes lleuger del programa de lluita grecoromana. Quatre anys més tard, als Jocs de Roma, fou cinquè en la mateixa prova, mentre el 1964, a Tòquio, no va tenir cap opció a medalla.
En el seu palmarès també destaquen dues medalles de plata al Campionat del món de lluita i nou títols nacionals (1952 a 1957 i de 1960 a 1962). Lehtonen es retirà en finalitzar els Jocs de 1964 i passà a exercir d'entrenador de la selecció noruega (1964), danesa (1964) i finesa (1971–74). Posteriorment exercí càrrecs a la Federació Finlandesa de Lluita.

## Referències

* 1 2 «Kyösti Lehtonen Olympic Results». sports-reference.com. Arxivat de l'original el 12 de novembre 2012. [Consulta: 25 novembre 2019].
* ↑ Lehtonen, Kyoesti Emil (FIN) a International Wrestling Database
# Lars-Erik Wolfbrandt

Lars-Erik Wolfbrandt (Forshems, 8 de desembre de 1928 - Örebro, 23 de març de 1991) fou un atleta suec, especialista en curses de velocitat i de mig fons, que va competir durant les dècades de 1940 i 1950.
El 1948 va prendre part en els Jocs Olímpics de Londres, on guanyà la medalla de bronze en la prova dels 4x400 metres del programa d'atletisme. Formà equip amb Kurt Lundquist, Folke Alnevik i Rune Larsson. Quatre anys més tard, als Jocs de Hèlsinki, disputà tres proves del programa d'atletisme. Fou vuitè en els 800 metres, mentre en les altres dues quedà eliminat en sèries.
En el seu palmarès destaquen dues medalles de bronze al Campionat d'Europa d'atletisme de 1950, en els 400 metres, rere Derek Pugh i Jacques Lunis; i els 4x400 metres, formant equip amb Gösta Brännström, Tage Ekfeldt i Rune Larsson. A nivell nacional guanyà cinc campionats suecs, dos dels 200 metres (1948 i 1949) i tres dels 400 (1949, 1950 i 1954). Entre 1953 i 1958 va posseir el rècord suec dels 400 metres.

## Millors marques

* 100 metres. 10.9"
* 200 metres. 21.9"
* 400 metres. 47.4" (1953)
* 800 metres. 1' 50.0" (1952)

## Referències

* 1 2 Lars-Erik Wolfbrandt a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Stora Grabbar». [Consulta: 22 maig 2020].
* ↑ «Lars-Erik Wolfbrandt - Sveriges Olympiska Kommitté» (en suec). [Consulta: 22 maig 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 32 i 20. ISBN 978-83-62033-30-0.
* ↑ Fitxa a trackfield.brinkster.net
# Launceston Elliot

Launceston Elliot (Kaladgi, Raj Britànic, 9 de juny de 1874 – Melbourne, Austràlia, 8 d'agost de 1930) fou un esportista escocès, guanyador de dues medalles olímpiques. Esportista versàtil, Elliot destacà en halterofília, tot i que també practicà la lluita grecoromana, l'atletisme i la gimnàstica artística.

## Biografia

Launceston Elliot fou concebut a la ciutat de Launceston, a Tasmània, Austràlia, i per això li posaren aquest nom, però poc abans de néixer la seva família es traslladà a l'Índia, i ell acabà naixent a Kaladgi, a l'estat de Karnataka. La seva família formava part de l'aristocràcia escocesa, amb Gilbert Elliot-Murray-Kynynmound, Lord Minto com a cap de família i fortes connexions amb l'Índia.
El 1887 el seu pare renuncià a la seva feina a l'Índia i portà la família a Anglaterra, on tirà endavant una explotació agrícola a Essex. Launceston, amb 13 anys, tenia una constitució física excepcional i ben aviat quedà influït per les arts d'Eugen Sandow fins a convertir-se en un talentós aixecador. El gener de 1891, amb 16 anys, va tenir una destacada actuació en el primer campionat britànic que es va fer al Cafè Monico, a Piccadilly, Londres. Tres anys més tard seria el vencedor del Campionat, al Royal Aquarium, Westminster.
L'èxit aconseguit engrescar al jove Elliot a viatjar a Atenes el 1896 per participar en els primers Jocs Olímpics moderns. En aquells anys no hi havia unes normes unitàries acceptades per tothom en halterofília. Al programa d'aquells Jocs l'aixecament a dos braços fou la primera de les proves i després d'una llarga lluita el danès Viggo Jensen i Elliot aixecaren 111,5 kg, però el Príncep Jordi va premiar al danès per haver aixecat el pes amb un millor estil, amb la qual cosa Elliot s'hagué de conformar amb la medalla de plata. Sense descans es va disputar la segona de les proves, l'aixecament amb un braç. En aquesta prova Elliot aixecà 71 kg. sense dificultats, mentre Jensen, que s'havia lesionat en intentar aixecar 112,5 kg. en la prova anterior, sols pogué aixecar 57 kg, amb la qual cosa Elliot es convertí en el primer campió olímpic de la Gran Bretanya.
Elliot també disputà altres tres proves. En els 100 metres llisos del programa d'atletisme, fou tercer de la seva sèrie i quedà eliminat. En la lluita grecoromana fou superat en la primera ronda per Carl Schuhmann, posteriorment vencedor. En escalada de corda quedà en la darrera posició.
Després de la seva victòria a Atenes va establir quatre nous rècord als Campionats Amateur de 1899. El 1900 participà en els Jocs Olímpics de París en la prova de llançament de disc, que finalitzà en 11a posició amb un millor llançament de 31 metres. Aquell any no hi hagué proves d'halterofília als Jocs. El 1905 passà al professionalisme.
Després de retirar-se de la vida esportiva Elliott s'establí en una granja a Anglaterra durant alguns anys, fins que el 1923 es va traslladar a Melbourne, Austràlia, on morí l'agost de 1930.

## Referències

* 1 2 3 4 «Launceston Elliot Olympic Results» (en anglès). sports-reference.com. Arxivat de l'original el 2009-09-22. [Consulta: 2 setembre 2012].
# Lauri Valonen

Lauri Valonen (Hèlsinki, 28 de novembre de 1909 - Lahti, 2 d'octubre de 1982) va ser un esquiador de combinada nòrdica i saltador amb esquís finlandès que va competir durant la dècada de 1930.
En el seu palmarès destaca una medalla de plata en combinada nòrdica al Campionat del Món d'esquí nòrdic de 1935. El 1936 va prendre part en els Jocs Olímpics d'Hivern de Garmisch-Partenkirchen, on fou quart en la prova de combinada nòrdica i sisè en la de salt amb esquís.

## Referències

* ↑ Lauri Valonen a International Ski Federation
* ↑ «Lauri ValonenOlympic Results». sports-reference.com. Arxivat de l'original el 17 d'abril 2020. [Consulta: 25 gener 2020].
# Leopold Wohlrab

Leopold Wohlrab (Viena, 22 de març de 1912 - 5 de gener de 1981) fou un jugador d'handbol austríac que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la competició d'handbol.

## Referències

* ↑ «Leopold Wohlrab Olympic Results». sports-reference.com. Arxivat de l'original el 8 de novembre 2012. [Consulta: 13 desembre 2018].
# Leroy Brown

Leroy Brown (Nova York, 25 de gener de 1902 - Sharon, 21 d'abril de 1970) va ser un atleta estatunidenc, especialista en el salt d'alçada, que va competir durant la dècada de 1920.
El 1924 va prendre part en els Jocs Olímpics de París, on va guanyar la medalla de plata en la competició del salt d'alçada.
A nivell nacional el 1922 va guanyar el campionat indoor de l'AAU i el 1923 exterior i ambdós campionats de l'IC4A el 1922 i 1923.

## Millors marques

* salt d'alçada. 1m 994cm (1924)

## Referències

* 1 2 «Leroy Brown Olympic Results». sports-reference.com. Arxivat de l'original el 17 d’abril 2020. [Consulta: 13 juny 2018].
* ↑ Leroy Brown a trackfield.brinkster.net
# Leslie Hammond

Leslie Hammond (Chennai, 4 de març de 1905 - Ballarat, 26 de juny de 1955) va ser un jugador d'hoquei sobre herba indi que va competir durant la dècada de 1920 i 1930.
El 1928 va prendre part en els Jocs Olímpics d'Amsterdam, on va guanyar la medalla d'or com a membre de l'equip indi en la competició d'hoquei sobre herba. Quatre anys més tard, als Jocs de Los Angeles, revalidà la medalla d'or.

## Referències

* 1 2 «Leslie Hammond Olympic Results». sports-reference.com. Arxivat de l'original el 17 d’abril 2020. [Consulta: 8 maig 2018].
# Leslie Lewis

Leslie Lewis (Chertsey, 26 de desembre de 1924 - 7 d'abril de 1986) va ser un atleta anglès, especialista en el 400 metres, que va competir durant les dècades de 1940 i 1950.
El 1948 va prendre part en els Jocs Olímpics de Londres, on disputà dues proves del programa d'atletisme. En ambdues proves quedà eliminat en sèries. Quatre anys més tard, als Jocs de Hèlsinki, tornà a disputar dues proves del programa d'atletisme. En aquesta ocasió fou cinquè en els 4x400 metres relleus, mentre en els 400 metres quedà eliminat en sèries.
En el seu palmarès destaca una medalla d'or en la cursa dels 4x400 metres del Campionat d'Europa d'atletisme de 1950. Formà equip amb Angus Scott, Martin Pike i Derek Pugh. També guanyà tres medalles de plata als Jocs de l'Imperi Britànic de Auckland 1950. Va ser subcampió del Regne Unit de l'AAA dels 440 iardes el 1950 i subcampió el 1949 i 1952.
El 1952 va emigrar a Nova Zelanda. Allà conreà una granja de cítrics i hi va morir el 1986.

## Millors marques

* 400 metres. 47.8" (1952)

## Referències

* 1 2 3 Leslie Lewis a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Leslie Charles Lewis | Commonwealth Games Federation» (en anglès). Arxivat de l'original el 2021-05-24. [Consulta: 17 maig 2020].
* ↑ «NUTS - AAA and National Championships Medallists - 440y/400m Hurdles». [Consulta: 17 maig 2020].
* ↑ Sheridan, Michael, 1944-. Who's who of British international athletes (men and women) 1945-1960. Congresbury: M. Sheridan, 2010, p. 66-67. ISBN 978-0-9536597-5-3.
# Lloyd Butler

Lloyd Butler (Sparks, 11 de novembre de 1924 - Mesa, 19 de maig de 1991) fou un remer estatunidenc que va competir durant la dècada de 1940.
El 1948 va prendre part en els Jocs Olímpics de Londres, on guanyà la medalla d'or en la prova del vuit amb timoner del programa de rem.

## Referències

* ↑ «Lloyd Butler Olympic Results». sports-reference.com. Arxivat de l'original el 18 d'abril 2020. [Consulta: 10 juny 2019].
# Lluita als Jocs Olímpics d'Estiu de 1924 - lluita lliure masculina pes wèlter

Lluita als Jocs Olímpics d'estiu de 1924 :
| Lluita grecoromana |||
| Pes gall | homes |
| Pes ploma | homes |
| Pes lleuger | homes |
| Pes mitjà | homes |
| Pes semipesant | homes |
| Pes pesant | homes |
| Lluita lliure |||
| Pes gall | homes |
| Pes ploma | homes |
| Pes lleuger | homes |
| Pes wèlter | homes |
| Pes mitjà | homes |
| Pes semipesant | homes |
| Pes pesant | homes |
| < 1920 1928 > |||
La prova del pes wèlter de lluita lliure fou una de les sis de lluita lliure que es disputaren als Jocs Olímpics de París de 1924. Com la resta de proves de lluita sols hi podien participar homes. Els lluitadors que participaven en aquesta categoria podien pesar fins a 72 quilograms. La competició es disputà entre l'11 i el 14 de juliol i hi van prendre part 13 participants, en representació de 7 països.

## Medallistes

| Or | Plata | Bronze |
| Hermann Gehri (SUI) | Eino Leino (FIN) | Otto Müller (SUI) |

## Resultats

| Setzens de final | Setzens de final | Quarts de final | Quarts de final | Semifinals | Semifinals | Final | Final |
| | | Donald Stockton (CAN) | W | | | | |
| | | Edgar Bacon (GBR) | L | | | | |
| | | | | Donald Stockton (CAN) | L | | |
| | | | | Guy Lookabough (USA) | W | | |
| Guy Lookabaugh (USA) | W | | | Guy Lookabough (USA) | W | | |
| Otto Müller (SUI) | L | | | | | | |
| Otto Müller (SUI) | L | Guy Lookabough (USA) | W | | | | |
| | | James Davis (GBR) | L | | | | |
| James Davis (GBR) | W | James Davis (GBR) | L | | | | |
| Fridolf Lundsten (FIN) | L | | | | | | |
| Fridolf Lundsten (FIN) | L | | | | | Guy Lookabough (USA) | L |
| | | | | | | Hermann Gehri (SUI) | W |
| Eino Leino (FIN) | W | | | | | Hermann Gehri (SUI) | W |
| Frits Janssens (BEL) | L | | | | | | |
| Frits Janssens (BEL) | L | Eino Leino (FIN) | W | | | | |
| | | Hyacinthe Roosen (BEL) | L | | | | |
| Hyacinthe Roosen (BEL) | W | Hyacinthe Roosen (BEL) | L | | | | |
| Marcel Dupraz (FRA) | L | | | | | | |
| Marcel Dupraz (FRA) | L | | | Eino Leino (FIN) | L | | |
| | | | | Hermann Gehri (SUI) | W |
| Hermann Gehri (SUI) | W | | | Hermann Gehri (SUI) | W |
| G. Fichu (FRA) | L | | | | |
| G. Fichu (FRA) | L | Hermann Gehri (SUI) | W | | |
| | | William Johnson (USA) | L | | |

### Lluita per la medalla de plata

| Semifinals | Semifinals | Final | Final |
| Eino Leino (FIN) | W |
| Guy Lookabough (USA) | L |
| | | Eino Leino (FIN) | W |
| | | William Johnson (USA) | L |
| William Johnson (USA) | W |
| G. Fichu (FRA) | L | |

### Lluita per la medalla de bronze

| Semifinals | Semifinals | Final | Final |
| William Johnson (USA) | W |
| James Davis (GBR) | L |
| | | William Johnson (USA) | L |
| | | Otto Müller (SUI) | W |
| Otto Müller (SUI) | W |
| Donald Stockton (CAN) | L | |

## Referències

* ↑ «Wrestling at the 1924 Paris Summer Games: Men's Welterweight, Freestyle». sports-reference.com. Arxivat de l'original el 2012-11-12. [Consulta: 11 setembre 2013].
* ↑ «1924 Summer Olympics official report».
* ↑ «Wyniki Igrzysk Olimpijskich». Arxivat de l'original el 2009-02-16. [Consulta: 27 setembre 2018].
# Lluís Balcells i Auter

Lluís Gonzaga Balcells i Auter (Barcelona, 1902 - Barcelona, 31 de maig de 1927) va ser un nedador català que va competir durant els anys 20 del segle xx.
El 1920 va prendre part en els Jocs Olímpics d'Anvers representant a Espanya. Va disputar els 200 i els 400 metres braça del programa de natació, però en cap de les dues proves superà la primera eliminatòria. Era membre del Club Natació Barcelona.

## Referències

* ↑ «Luis Balcells Olympic Results». sports-reference.com. Arxivat de l'original el 4 de juliol 2009. [Consulta: 9 juliol 2017].
# Lluís Calvet Sandoz

Lluís Calvet Sandoz (Castelló de la Plana, 17 de març de 1888 - novembre 1936) va ser un militar i tirador valencià que va competir durant les dècades de 1920 i 1930.
El 1920 va prendre part en els Jocs Olímpics d'Anvers, on disputà nou proves del programa de tir. Destaca la sisena posició en la competició de pistola militar, 30 metres per equips i la setena en la de rifle militar, 300 metres bocaterrosa per equips. Dotze anys més tard, als Jocs de Los Angeles, fou tretzè en la competició de pistola lliure, 25 metres del programa de tir.
Durant la seva carrera esportiva guanyà quatre medalles al Campionat del món de tir, dues de plata (1927, 1928) i dues de bronze (1927, 1933).

## Referències

* ↑ De Amberes al Rif. El teniente olímpico.
* 1 2 «Luis Calvet Olympic Results». sports-reference.com. Arxivat de l'original el 18 d'abril 2020. [Consulta: 11 octubre 2018].
# Louis Delcon

Louis Delcon va ser un tirador amb arc belga que va competir a començaments del segle xx.
El 1920 va prendre part en els Jocs Olímpics d'Anvers, on va disputar tres proves del programa de tir. Guanyà la medalla d'or en les proves de tir a l'ocell mòbil, 50 m. per equips i ocell mòbil, 33 m. per equips, i la de plata en la de tir a l'ocell mòbil, 28 m. per equips.

## Referències

* ↑ «Louis Delcon Olympic Results». sports-reference.com. Arxivat de l'original el 28 de juliol 2011. [Consulta: 26 juny 2017].
# Louis Glineux

Louis Edouard Albert Glineux (Dour, Hainaut, 10 de desembre de 1849 - ?) va ser un tirador amb arc belga, que va competir a finals del segle xix. El 1900 va prendre part en els Jocs Olímpics de París, en què guanyà la medalla de bronze en la modalitat de tir Sur la Perche à la Pyramide del programa de tir amb arc.

## Referències

* ↑ «Louis Glineur Olympic Results». sports-reference.com. Arxivat de l'original el 19 de setembre 2011. [Consulta: 29 setembre 2015].
* ↑ «Archery Paris 1900». olympic.org [Consulta: 29 setembre 2015].
# Louis Kuehn

Louis Edward "Lou" Kuehn (Portland, Oregon, 2 d'abril de 1901– West Linn, Oregon, 30 de març de 1981) va ser un saltador estatunidenc que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on va disputar la prova del trampolí de 3 metres del programa de salts. En ella hi guanyà la medalla d'or.
El 1919 havia guanyat el títol nacional júnior. Estudià a la Universitat Estatal d'Oregon. Posteriorment en graduà en dret, però continuà practicant la natació i els salts i exercí d'entrenador de natació per a la Marina dels Estats Units durant la Segona Guerra Mundial.

## Referències

* 1 2 «Lou Kuehn Olympic Results». sports-reference.com. Arxivat de l'original el 13 de desembre 2012. [Consulta: 3 juliol 2017].
* ↑ LOUIS KUEHN (USA) 1988 Honor Pioneer Diver a International Swimming Hall of Fame
# Louis Perrée

Louis Léonce Théophile Perrée (París, 25 de març de 1871 – Ivry-la-Bataille, 1 de març de 1924) va ser un tirador d'esgrima francès que va competir a cavall del segle xix i el segle xx. El 1900 va prendre part en els Jocs Olímpics de París, en què guanyà la medalla de plata en la prova d'espasa. En la prova d'espasa amateur-professional acabà en cinquena posició, empatat amb tres altres tiradors.

## Referències

* ↑ «Louis Perrée Olympic Results». sports-reference.com. Arxivat de l'original el 4 d'octubre 2011. [Consulta: 10 setembre 2015].
# Louis Van Parijs

Louis Van Parijs (Gant, c. 1908 - Gant, 6 de setembre de 1998) fou un nedador belga, especialista en braça, que va competir durant les dècades de 1920 i 1930.
El 1928 va prendre part en els Jocs Olímpics d'Estiu d'Amsterdam, on va disputar dues proves del programa de natació. En ambdues quedà eliminat en sèries.
En el seu palmarès destaquen una medalla de plata en els 200 metres braça al Campionat d'Europa de natació de 1926 i una de bronze en la mateixa prova al de 1927.
Guanyà el campionat nacional dels 200 metres lliures de 1927, dels 400 metres lliures de 1927, i dels 200 metres braça de 1925, 1926, 1927, 1930 i 1937. El 1925 aconseguí el rècord del món dels 400 metres lliures.

## Referències

* 1 2 Louis Van Parijs a Sports Reference (arxivat)
* ↑ EUROPEAN SWIMMING CHAMPIONSHIPS (MEN). gbrathletics.com
* ↑ Historiek > Deel 1 Arxivat 2010-12-14 a Wayback Machine.. kgzv.be
* ↑ «Roets - 2020». [Consulta: 16 juliol 2020].
# Luigi Paterlini

Luigi Paterlini (Brescia, 9 d'agost de 1923 - Brescia, 1974) va ser un atleta italià, especialista en el 400 metres, que va competir durant la dècada de 1940.
El 1948 va prendre part en els Jocs Olímpics de Londres, on abandonà en la final dels 4x400 metres relleus del programa d'atletisme.
En el seu palmarès destaca una medalla de plata en la cursa dels 4x400 metres del Campionat d'Europa d'atletisme de 1950. Formà equip amb Baldassare Porto, Armando Filiput i Antonio Siddi. També guanyà set campionats nacionals: dos dels 400 metres (1945, 1948), un dels 400 metres tanques (1945) i quatre dels 4x400 metres (1942, 1943, 1945, 1948). El 1950 establí el rècord nacional dels 4x400 metres.

## Millors marques

* 400 metres. 47.9" (1948)
* 400 metres tanques. 54.9" (1950)

## Referències

* 1 2 Luigi Paterlini a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ Campionati "assoluti" – uomini. Tutti i campioni italiani – 1906-2018 a sportolimpico.it
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 204. ISBN 978-83-62033-30-0.
* ↑ «Track and Field Statistics». [Consulta: 18 maig 2020].
# Luigi Rovati

Luigi Rovati (Cinisello Balsamo, 24 de novembre de 1904 - 8 de març de 1989) va ser un boxejador italià que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla de plata de la categoria del pes pesant del programa de boxa, en perdre la final contra Santiago Lovell.
Com a professional, entre 1932 i 1937, disputà 8 combats, amb un balanç de 2 victòries, 5 derrotes i un combats declarat nul.

## Referències

* ↑ «Luigi Rovati Olympic Results». sports-reference.com. Arxivat de l'original el 26 d’agost 2008. [Consulta: 19 gener 2019].
* ↑ Luigi Rovati a boxrec.com
# László Baranyai

László Baranyai (Budapest, 13 de gener de 1920 - Budapest, 14 de desembre de 1984) va ser un gimnasta artístic hongarès que va competir durant les dècades de 1940 i 1950. Es casà amb la també gimnasta Erzsébet Balázs.
El 1948 va prendre part en els Jocs Olímpics de Londres, on disputà vuit proves del programa de gimnàstica. Guanyà la medalla de bronze en la prova del concurs complet per equips, mentre en les proves individuals destaca la novena posició aconseguida en la competició d'anelles. En el seu palmarès també destaca una plata al Mundial de la Joventut i els Estudiants de 1949 i 25 campionats nacionals, 14 individuals i 11 per equips.

## Referències

* 1 2 «László Baranyai Olympic Results». sports-reference.com. Arxivat de l'original el 18 d’abril 2020. [Consulta: 12 juliol 2019].
# László Szabados

László Szabados (hongarès: Szabados László) (Subotica, 11 d'abril de 1911 - 28 d'abril de 1992) va ser un nedador hongarès que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de bronze en els 4×200 metres lliures formant equip amb András Wanié, István Bárány i András Székely, del programa de natació.
En el seu palmarès també destaca una medalla d'or al Campionat d'Europa de 1931 en la prova dels 4×200 metres lliures.

## Referències

* 1 2 «László Szabados Olympic Results». sports-reference.com. Arxivat de l'original el 2009-06-02. [Consulta: 9 desembre 2018].
# Madeleine Fournier-Sarlovèze

Madeleine Fournier-Sarlovèze, nascuda Madeleine La Perche (Senlis, Oise, 14 d'agost de 1873 - Compiègne, Oise, 2 d'octubre de 1962) va ser una jugadora de golf francesa que va competir a cavall del segle xix i el segle xx. Era la muller el jugador de polo Robert Fournier-Sarlovèze. El 1900 va prendre part en els Jocs Olímpics de París, on va disputar la prova individual femenina de golf, que finalitzà en sisena posició.

## Referències

* ↑ «Madeleine Fournier-Sarlovèze Olympic Results». sports-reference.com. Arxivat de l'original el 16 de desembre 2012. [Consulta: 2 agost 2017].
# Magnar Estenstad

Magnar Estenstad (Hølonda, 27 de setembre de 1924 - Hølonda, 13 de maig de 2004) fou un esquiador de fons noruec que va competir durant la dècada de 1950.
El 1952 va prendre part en els Jocs Olímpics d'Hivern d'Oslo, on va disputar tres proves del programa d'esquí de fons. Guanyà la medalla de plata en la prova del 4x10 quilòmetres, formant equip amb Mikal Kirkholt, Martin Stokken i Hallgeir Brenden i la de bronze en els 50 quilòmetres, mentre en la cursa dels 18 quilòmetres fou onzè. El 1953 va rebre la medalla Holmenkollen. En el seu palmarès també destaquen sis campionats nacionals. Una lesió als campionats nacionals de 1954 que el va fer estar cinc mesos hospitalitzat l'obligà a retirar-se.

## Referències

* 1 2 «Magnar Estenstad Olympic Results». sports-reference.com. Arxivat de l'original el 17 d'abril 2020. [Consulta: 6 gener 2020].
* ↑ Magnar Estenstad a Federació Internacional d'Esquí. Consulta 6 gener 2020